ErrinLee - Handbags-Shoulder-Bags | Orangeshine.com
30 results ErrinLee SHOP HANDBAGS-SHOULDER-BAGS
2 IN 1 BUCKET SHLDER BAG WALLET SET
STYLISH CUTE MODERN SHOULDER BAG
TWO COLOR CROSSBODY SHOULDER BAG
MULTI RHINESTONE SHOULDER BAG 8 sterf op W-Kaapse paaie, talle vas weens dronkbestuur | Netwerk24
Deur Roshé Taka 03 Maart 2019 15:35
Agt mense is die naweek op Wes-Kaapse paaie dood, terwyl talle spoedvrate en dronkbestuurders vasgetrek is.
Kenny Africa, Wes-Kaapse verkeershoof, sê die dood van ses voetgangers, een passasier en een bestuurder is sedert Vrydag by die eenheid vir forensiese patologie aangemeld.
“Die ses voetgangers was ’n 60-jarige man in Observatory, ’n 25-jarige man in Kraaifontein, ’n 30-jarige man in Piketberg, ’n 45-jarige man in Klapmuts, ’n 38-jarige man in Philippi en ’n 53-jarige vrou in Bishop Lavis.”
Africa sê ’n 34-jarige passasier is in ’n ongeluk in Philippi en ’n 30-jarige bestuurder in ’n ongeluk in Klapmuts dood. Albei was mans.
29 bestuurders is weens dronkbestuur in hegtenis geneem nadat 1 098 bestuurders vir alkoholgebruik getoets is.
Die hoogste alkohol-lesing was 1,69 mg/1 000 ml wat by ’n bestuurder in Knysna geneem is. Die wettige perk is 0,24 mg/1 000 ml.
Africa sê nege ander mense weens ander oortredings in hegtenis geneem.
“Twee mense is in Worcester vasgetrek weens vals dokumentasie, ’n dronk voetganger is in Oudtshoorn in hegtenis geneem, een persoon is weens die besit van tik in Vredenburg en ’n ander, ook in Vredenburg, weens die besit van Mandrax vasgetrek.”
Africa sê twee onwettige immigrante is in Beaufort-Wes aangekeer en twee bestuurders is weens spoedoortredings in Mosselbaai in hegtenis geneem.
Altesame 176 bestuurders is weens spoedoortredings vervolg. Die hoogste spoed was 168 km/h in ’n 120 km/h-sone in Mosselbaai.
224 boetes is oor die naweek aan bestuurders uitgereik ter waarde van altesame R369 700.
Meer oor: Kenny Africa | Wes-Kaap | Padsterftes | Voetgangers | Ongelukke | Dronkbestuur